กฎกระทรวงกฎกระทรวงฉบับที่๑๙ (พ.ศ. ๒๔๙๗)ออกตามความในพระราชบัญญัติรถยนต์พุทธศักราช๒๔๗๓[๑] อาศัยอำนาจตามความในมาตรา ๓๘แห่งพระราชบัญญัติรถยนต์ พุทธศักราช ๒๔๗๓ซึ่งได้แก้ไขเพิ่มเติมโดยพระราชบัญญัติรถยนต์ (ฉบับที่ ๗) พุทธศักราช ๒๔๗๙และมาตรา ๔๒ แห่งพระราชบัญญัติรถยนต์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ข้อ[๒]๑ (ยกเลิก)ข้อ ๒ ให้เพิ่มความต่อไปนี้เป็นข้อ ๑๑ ทวิแห่งกฎกระทรวงมหาดไทย ออกตามความในพระราชบัญญัติรถยนต์ พุทธศักราช ๒๔๗๓ (ฉบับที่๕)ข้อ ๑๑ ทวิ รถยนต์สาธารณทุกประเภท ต้องมีเครื่องวัดความเร็วซึ่งอยู่ในสภาพที่ใช้การได้และผู้ขับมองเห็นได้ติดไว้ที่ตัวรถให้ไว้ณ วันที่ ๑๓ มกราคม พ.ศ. ๒๔๙๗พลเรือโทสุนาวินวิวัฒรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ ๑.เนื่องด้วยปรากฏว่า จำนวนยานพาหนะในจังหวัดพระนครและจังหวัดธนบุรีมีจำนวนทวีมากขึ้นทุก ๆ วันและสำหรับรถจักรยานยนตร์สามล้อรับจ้างบรรทุกคนโดยสารเท่าที่ได้จดทะเบียนไว้ในปัจจุบันนี้มีจำนวนมากเพียงพอแก่สภาพการจราจรแล้วทั้งนี้หากให้มีการอนุญาตให้จดทะเบียนได้ต่อไปโดยไม่จำกัดจำนวน รถจักรยานยนตร์สามล้อรับจ้างจะมีจำนวนเพิ่มมากขึ้นอันจะทำให้การจราจรในจังหวัดพระนครและจังหวัดธนบุรีไม่เป็นไปโดยสะดวกและก่อความไม่ปลอดภัยให้แก่ประชาชนจึงเป็นการสมควรกำหนดจำนวนรถจักรยานยนตร์สามล้อรับจ้างบรรทุกคนโดยสารที่จะอนุญาตให้จดทะเบียนได้เพียงไม่เกิน๒,๐๐๐ คัน๒.เนื่องด้วยปรากฏว่า รถยนต์ที่ใช้ขับขี่กันในปัจจุบันนี้ผู้ขับขี่มักจะขับด้วยอัตราความเร็วสูงเกินกว่าอัตราความเร็วที่กำหนดไว้ทั้งเครื่องวัดความเร็วที่ติดอยู่กับรถยนต์ประจำทางรถยนต์รับจ้างพิเศษ และรถยนต์บรรทุกคนโดยสาร มีสภาพที่ใช้การไม่ได้โดยชำรุด หรือผู้ขับขี่ไม่ยอมใช้ทำให้ยากแก่การตรวจสอบและควบคุมความเร็วในการใช้รถของเจ้าพนักงานจึงเป็นการสมควรที่จะได้กำหนดให้รถยนต์ประเภทต่าง ๆดังกล่าวต้องมีเครื่องวัดความเร็วซึ่งอยู่ในสภาพที่ใช้การได้ติดที่ตัวรถโดยกำหนดไว้ในกฎกระทรวงทั้งนี้เพื่อประโยชน์ในการตรวจสอบและควบคุมการขับรถให้มีอัตราความเร็วตามที่กฎหมายกำหนดไว้อันจะเป็นการป้องกันภัยที่จะเกิดขึ้นแก่ประชาชนและตัวผู้ขับรถอันเนื่องจากการขับรถเร็วกฎกระทรวงฉบับที่ ๒๘ (พ.ศ. ๒๕๐๔) ออกตามความในพระราชบัญญัติรถยนต์ พุทธศักราช ๒๔๗๓[๓]ข้อ ๒ ในจังหวัดพระนครและจังหวัดธนบุรีให้งดจดทะเบียนรถยนต์สามล้อแบบใช้โซ่ทุกชนิด ทุกประเภทข้อ ๓ในจังหวัดพระนครและจังหวัดธนบุรีให้กำหนดจำนวนรถยนต์สี่ล้อรับจ้างบรรทุกคนโดยสารได้ไม่เกินเจ็ดคนที่จะจดทะเบียนได้ไม่เกินเก้าพันคันข้อ๔[๔]ในจังหวัดพระนครและจังหวัดธนบุรีให้กำหนดจำนวนรถยนต์สามล้อรับจ้างบรรทุกคนโดยสารแบบใช้เพลาที่จะจดทะเบียนได้ไม่เกินแปดพันคันข้อ ๕ในจังหวัดพระนครและจังหวัดธนบุรีห้ามมิให้ใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคนที่จดทะเบียนในจังหวัดอื่นเว้นแต่จะได้รับอนุญาตจากนายทะเบียนตามระเบียบของกระทรวงมหาดไทยข้อ ๖ในจังหวัดพระนครและจังหวัดธนบุรีห้ามมิให้ใช้รถยนต์สามล้อทุกชนิดทุกประเภทที่จดทะเบียนในจังหวัดอื่นหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากขณะนี้จำนวนรถยนต์ที่ใช้อยู่ในจังหวัดพระนคร และจังหวัดธนบุรีมีปริมาณมากขึ้น สมควรงดจดทะเบียนรถยนต์สามล้อแบบใช้โซ่ทุกชนิดทุกประเภทและกำหนดจำนวนรถยนต์สี่ล้อรับจ้างบรรทุกคนโดยสารได้ไม่เกินเจ็ดคนและรถยนต์สามล้อรับจ้างบรรทุกคนโดยสารแบบใช้เพลากับห้ามมิให้ใช้รถยนต์สี่ล้อรับจ้างบรรทุกคนโดยสารได้ไม่เกินเจ็ดคนและรถยนต์สามล้อทุกชนิดทุกประเภทที่จดทะเบียนในจังหวัดอื่น เข้ามาใช้ในจังหวัดพระนครและจังหวัดธนบุรีทั้งนี้ เพื่อความปลอดภัยและความสะดวกในการจราจรกฎกระทรวง ฉบับที่ ๓๐ (พ.ศ. ๒๕๐๔) ออกตามความในพระราชบัญญัติรถยนต์พุทธศักราช ๒๔๗๓[๕]หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่รถยนต์สามล้อแบบใช้เพลาซึ่งได้สั่งเข้ามาจากต่างประเทศมีปริมาณพอแก่ความต้องการแล้วควรจำกัดจำนวนมิให้นำเข้าเพิ่มมากยิ่งขึ้นอีกส่วนรถยนต์สามล้อแบบใช้เพลาที่ตกค้างอยู่โดยจดทะเบียนเป็นประเภทส่วนบุคคลหรือยังจดทะเบียนไม่ได้เพราะได้จำกัดจำนวนไว้ในจังหวัดพระนครและจังหวัดธนบุรี เป็นจำนวนเจ็ดพันคันนั้นเพื่อให้เป็นการสมดุลย์กับจำนวนเดิมที่มีอยู่ ๑๑,๘๔๕คันและเพื่อตัดปัญหาการหลีกเลี่ยงต่าง ๆ ให้หมดไป ควรเพิ่มขึ้นเป็นไม่เกินแปดพันคันฐาปนี/แก้ไข๒๗พฤศจิกายน ๒๕๔๕A+B(C)ปฐมพร/อัปเดท๑๔กันยายน ๒๕๕๐[๑]ราชกิจจานุเบกษา เล่ม ๗๑/ตอนที่ ๖/หน้า ๖๘/๒๖ มกราคม ๒๔๙๗[๒]ข้อ ๑ ถูกยกเลิกโดยกฎกระทรวง ฉบับที่ ๒๘ (พ.ศ. ๒๕๐๔)ออกตามความในพระราชบัญญัติรถยนต์ พุทธศักราช ๒๔๗๓[๓]ราชกิจจานุเบกษา เล่ม ๗๑/ตอนที่ ๖/หน้า ๖๘/๒๖ มกราคม ๒๔๙๗[๔]ข้อ ๔ แก้ไขเพิ่มเติมโดยกฎกระทรวง ฉบับที่ ๓๐ (พ.ศ. ๒๕๐๔)ออกตามความในพระราชบัญญัติรถยนต์ พุทธศักราช ๒๔๗๓[๕]ราชกิจจานุเบกษา เล่ม ๗๘/ตอนที่ ๑๑๒/ฉบับพิเศษ หน้า ๓๐/๒๙ ธันวาคม ๒๕๐๔